Home/Bedroom Furnitures/Olee Sleep OM Firm Gel Infused Hybrid Innerspring Mattress
(as of 01/17/2020 at 07:23 UTC)
SKU: B01EWTL4W2 Category: Bedroom Furnitures
Be the first to review “Olee Sleep OM Firm Gel Infused Hybrid Innerspring Mattress” Cancel reply
(as of 01/17/2020 at 22:04 UTC)
(as of 01/17/2020 at 21:35 UTC)
(as of 01/17/2020 at 22:39 UTC)
Bounty Select-A-Size, 8 Rolls (Packaging May Vary) $258.36
(as of 01/18/2020 at 09:28 UTC)
(as of 01/17/2020 at 13:18 UTC)
(as of 01/18/2020 at 03:48 UTC)
(as of 01/18/2020 at 01:40 UTC) Die Pos | News | Geliefde versamelaar sterf
09 March 2018 l Marietjie Steenkamp l Views: 262 l 15 days ago
Die geliefde en bekende Frik Peach (85) van Mookgophong is op Saterdag 3 Maart, ’n week nadat hy ’n besering aan sy skouer opgedoen het, oorlede.
Peach was bekend vir sy baie unieke versa-melings van horlosies en knuppels en ook vir sy bereidwilligheid om ander bejaardes Pre-toria toe te neem vir hul inkopies en dokters-afsprake.
Peach, by almal op die dorp bekend as “oom Frik”, is in 1932 in Ficksburg gebore. Hy was van 1965 tot 1988 ’n masjinis in Nelspruit en het ná 39 jaar diens uitgetree. Hy het daarna vir nog vier jaar in Swaziland treine bestuur. Hy en sy vrou, Ria, het in 1992 na Mookgophong verhuis. Hulle was 65 jaar getroud.
Volgens sy bure, ds. Louis Pretorius en sy vrou, Johanette, was Peach soos ’n oupa vir hul kinders en het hulle ’n besondere band met hom gehad. Nadat hy sy skouer beseer het, het Louis hom na ’n dokter in Pretoria geneem waar hy met kanker gediagnoseer is.
“Hy het gevra dat ons die ou pad (R101) moet ry en het my orals waar ons langs die treinspoor gery het, staaltjies oor treine vertel,” het Louis gesê.
Volgens Johanette is Peach in die Tehuis vir Bejaardes in Mookgophong vir versorging opgeneem, maar het Saterdag ’n vriend gevra om hom huis toe te neem omdat glo een of ander takie by die huis wou doen. “Hy het aan die vriend gesê dat hy net vir ’n rukkie in sy geliefde stoel wou sit en het kort daarna aan ’n beroerte gesterf.”
Peach het jare lank knuppels uit hout gedraai en met sy dood ’n versameling van 167 uit verskillende houtsoorte gehad.
Hy het tydens ’n vroeëre onderhoud aan Die Pos vertel hy het in 1959 begin om verskillende horlosies te versamel en het ’n versameling van 250 horlosies gehad. Dié versameling het begin toe hulle as masjiniste sommer spelenderwys met mekaar polshorlosies op die stasies uitgeruil het, het hy vertel. Van die versameling is 30 sakhorlosies en die oudste is in 1838 — 180 jaar gelede — gemaak.
Peach word oorleef deur sy vrou, Ria, drie kinders, agt kleinkinders en 13 agterkleinkinders. Die Peach-egpaar se vierde kind en sy vrou is jare gelede in ’n motorongeluk oorlede.
Peach se roudiens vind op Donderdag 8 Maart om 11:00 vanuit die NG Kerk op die dorp plaas.